CELEX: 32010R1120
Language: hu
Date: 2010-12-02 00:00:00
Title: A Bizottság 1120/2010/EU rendelete ( 2010. december 2. ) a Pediococcus acidilactici CNCM MA 18/5M készítménynek az elválasztott malacok takarmány-adalékanyagaként való engedélyezéséről (az engedély jogosultja: Lallemand SAS)  EGT-vonatkozású szöveg

3.12.2010   
            
            
               HU
            
            
               Az Európai Unió Hivatalos Lapja
            
            
               L 317/12
            
         A BIZOTTSÁG 1120/2010/EU RENDELETE
   (2010. december 2.)
   a Pediococcus acidilactici CNCM MA 18/5M készítménynek az elválasztott malacok takarmány-adalékanyagaként való engedélyezéséről (az engedély jogosultja: Lallemand SAS)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek megadásának indokairól és a vonatkozó eljárásokról.
            
         
               (2)
            
            
               Az 1831/2003/EK rendelet 7. cikkének megfelelően kérelem érkezett az e rendelet mellékletében szereplő készítmény engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
            
         
               (3)
            
            
               A kérelem a Pediococcus acidilactici CNCM MA 18/5M készítménynek az elválasztott malacok takarmány-adalékanyagaként való engedélyezésére vonatkozik, amely a „állattenyésztésben alkalmazott adalékanyagok” adalékanyag-kategóriába sorolandó.
            
         
               (4)
            
            
               A Pediococcus acidilactici CNCM MA 18/5M készítmény használatát az 1200/2005/EK bizottsági rendelet (2) brojlercsirkékre, a 2036/2005/EK bizottsági rendelet (3) hízósertésekre és a 911/2009/EK bizottsági rendelet (4) lazacfélékre és garnélarákokra vonatkozóan határozatlan időre már engedélyezte.
            
         
               (5)
            
            
               A Bizottsághoz olyan új adatok érkeztek be, amelyek alátámasztják a készítménynek az elválasztott malacok esetében történő engedélyezése iránti kérelmet. Az Európai Élelmiszerbiztonsági Hatóság (a továbbiakban: hatóság) 2010. június 23-i véleményében (5) arra a következtetésre jutott, hogy a javasolt felhasználási feltételek mellett a Pediococcus acidilactici CNCM MA 18/5M készítmény nincsen káros hatással sem az állati és emberi egészségre, sem a környezetre, és használatával a célfajok tekintetében javul a növekedési teljesítmény és a takarmányhatékonyság. A hatóság szerint nem szükséges elrendelni a forgalomba hozatalt követő egyedi nyomonkövetési előírásokat. A hatóság emellett ellenőrizte az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag vizsgálatakor alkalmazott analitikai módszerről szóló jelentést is.
            
         
               (6)
            
            
               A Pediococcus acidilactici CNCM MA 18/5M készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. december 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 268., 2003.10.18., 29. o.
   
      (2)  HL L 195., 2005.7.27., 6. o.
   
      (3)  HL L 328., 2005.12.15., 13. o.
   
      (4)  HL L 257., 2009.9.30., 10. o.
   
      (5)  EFSA Journal 2010; 8(7):1660.
   
      MELLÉKLET
      
                  Adalékanyag azonosító száma
               
               
                  Az engedély jogosultjának neve
               
               
                  Adalékanyag
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  CFU/kg 12%-os nedvességtartalmú teljes értékű takarmányban
               
            
                  
                     Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.
                  
               
            
                  4d1712
               
               
                  Lallemand SAS
               
               
                  
                     Pediococcus acidilactici
                  
                  CNCM MA 18/5M
               
               
                  
                               
                           
                           
                              
                                 Az adalékanyag összetétele:
                              
                              
                                 Pediococcus acidilactici CNCM MA 18/5M készítmény: legalább 1 × 1010 CFU/g adalékanyag-tartalommal
                           
                        
                               
                           
                           
                              
                                 A hatóanyag jellemzése:
                              
                              Életképes Pediococcus acidilactici CNCM MA 18/5M sejtek
                           
                        
                               
                           
                           
                              
                                 Analitikai módszerek
                                  (1)
                              
                              
                                           
                                       
                                       
                                          Számlálás: lemezes számlálásos módszer MRS-agar alkalmazásával (EN15786:2009)
                                       
                                    
                                           
                                       
                                       
                                          Azonosítás: pulzáló erőterű gél-elektroforézis (PFGE)
                                       
                                    
                        
               
                  Elválasztott malacok
               
               
                  —
               
               
                  1 × 109
                  
               
               
                  —
               
               
                  
                              1.
                           
                           
                              Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatósági időtartamot és a pelletálási stabilitást.
                           
                        
                              2.
                           
                           
                              Legfeljebb 35 kg-os (elválasztott) malacok esetében.
                           
                        
                              3.
                           
                           
                              Biztonsági útmutatás: használatkor védőmaszk, védőszemüveg és kesztyű viselése kötelező.
                           
                        
               
                  
                     2020. december 23.
                  
               
            
         (1)  Az analitikai módszerek részletes leírása a közösségi referencialaboratórium alábbi honlapján található: www.irmm.jrc.be/crl-feed-additives